דיר אל-ע'וסון

דיר אל-ע'וסון (בערבית: دير الغصون) היא עיירה פלסטינית בשומרון, בנפת טולכרם כ-8 קילומטרים מצפון לטולכרם ובגובה של כ-250 מטר מעל פני הים. 

האזור כולו נקרא "הכפרים של אל-שערוויה" (قرى الشعراوية), ובנוסף לדיר אל-ע'וסון, נכללים בו: עתיל, באקה אל-שרקייה, עלאר, סידה, קפין, זיתא, ושלושת כפרי אל-נזלה (שממזרח לבאקה א-שרקייה). 

העיירה נמצאת בסמיכות לגדר ההפרדה.

מקור השם 
פירוש המלה דֵיר (دير) היא מנזר ופירוש המלה השנייה אל-ע'וסון (الغصون) הוא ענף, כלומר, במקום היה "מנזר הענף"

גרסה נוספת היא שהמקום משמר את השם עצן, ממנו הגיע עדינו העצני, מגיבורי המלך דוד.

היסטוריה 
נמצאו כאן חרסים ושרידי מבנים מימי הביזאנטים, מהתקופה המוסלמית הקדומה ומימי הביניים.

בדיר אל-ע'וסון והסביבה יש מספר חורבות ארכאולוגיות הנקראות בפי התושבים: אל-מסקופה (المسقوفة), מצקיר (مصقير), אל-חמר (الخمار), ואדי מסין (وادي مسين) ח'רבת בג'ורה, ח'רבת ווסיל ועוד. 

בשנת 1265 הוזכר הכפר, כאחוזה שהעניק הסולטאן ביברס, אחרי שהביס את הצלבנים, לאחד מאנשיו - האמיר בדר אלדין מחמד בי, .

העידן העות'מאני 
ייתכן שדיר אל-גוסון היה הכפר המסומן כ"אל דיר" במפתו של פייר ז'קוטן שנסקר במהלך פלישת נפוליאון ב-1799.

במהלך מרד האיכרים בפלסטין, בשנת 1834 בפלסטין, איברהים פאשה ממצרים רדף מורדים לזיתא הסמוכה. תשעים מורדים נהרגו שם, והשאר ברחו לדיר אל-ע'וסון. צבאו של איברהים פאשה הסתער על הכפר ו כ-300 מהמורדים נהרגו.

בתחילת המאה ה-20 הקימו התושבים, בפאתי דיר אל-ע'וסון כמה כפרים חקלאיים קטנים ששימשו אותם בעיקר בעונות החריש והקציר. משנות ה-20 ואילך הפכו שישה מהם לכפרים עצמאיים (כמו: איבת'אן, זמר, מרג'ה ומסקופה), תחת המועצה המקומית דיר אל-ע'וסון.

המנדט הבריטי 
בין השנים 1937-1936, במהלך המרד הערבי נגד הבריטים חמישה מתושבי הכפר נהרגו ותושב אחר נתפס על ידי הצבא הבריטי, נדון למוות ונתלה בירושלים.

בשנות הארבעים של המאה העשרים, בתקופת המנדט הבריטי, עבדו רבים מתושבי הכפר בתפקידי בנייה ותחזוקה במחנה חיל האוויר הבריטי RAF Ein Shemer (כיום, מנחת עין שמר)

אוכלוסיה

אדמות 

גדר ההפרדה נבנתה על 300 דונם מאדמות הכפר, ומפרידה בינו לבין 2,200 דונם נוספים.

אישים שמוצאם מהכפר 

 ראש ממשלת הרשות הפלסטינית לשעבר סלאם פיאד.

 פרופסור עבד אל-סתאר תאופיק קאסם (2021-1948) סופר, הוגה דעות ומתנגד לרשות הפלסטינית.
 פרופסור עזאת ע'זאווי (2003-1951)

קישורים חיצוניים

הערות שוליים

הרשות הפלסטינית: יישובים
נפת טולכרם
גדר ההפרדה